Document ID: 32005D0325

KOMMISSIONENS BESLUTNING
af 8. marts 2005
om fritagelse af Tjekkiet, Estland, Cypern, Letland, Litauen, Malta og Polen for forpligtelsen til for visse arters vedkommende at anvende Rådets direktiv 66/401/EØF, 66/402/EØF, 68/193/EØF, 1999/105/EF og 2002/57/EF om henholdsvis handel med frø af foderplanter, handel med sædekorn, handel med vegetativt formeringsmateriale af vin, markedsføring af forstligt formeringsmateriale og handel med frø af olie- og spindplanter
(meddelt under nummer K(2005) 525)
(Kun den tjekkiske, den estiske, den græske, den lettiske, den litauiske, den maltesiske og den polske tekst er autentiske)
(EØS-relevant tekst)
(2005/325/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 66/401/EØF af 14. juni 1966 om handel med frø af foderplanter (1), særlig artikel 23a,
under henvisning til Rådets direktiv 66/402/EØF af 14. juni 1966 om handel med sædekorn (2), særlig artikel 23a,
under henvisning til Rådets direktiv 68/193/EØF af 9. april 1968 om handel med vegetativt formeringsmateriale af vin (3), særlig artikel 18a,
under henvisning til Rådets direktiv 1999/105/EF af 22. december 1999 om markedsføring af forstligt formeringsmateriale (4), særlig artikel 20,
under henvisning til Rådets direktiv 2002/57/EF af 13. juni 2002 om handel med frø af olie- og spindplanter (5), særlig artikel 28,
under henvisning til anmodning fra Tjekkiet, Estland, Cypern, Letland, Litauen, Malta og Polen, og
ud fra følgende betragtninger:
(1)
I direktiv 66/401/EØF, 66/402/EØF, 68/193/EØF, 1999/105/EF og 2002/57/EF fastsættes visse bestemmelser for handel med frø af foderplanter, sædekorn, vegetativt formeringsmateriale af vin, forstligt formeringsmateriale og frø af olie- og spindplanter. I disse direktiver fastsættes endvidere, at medlemsstater på visse betingelser helt eller delvis kan fritages for forpligtelsen til at anvende disse direktiver for så vidt angår visse arter eller former for materiale.
(2)
Frø af de arter, der er anført i del I, II og V i bilaget, formeres eller afsættes normalt ikke i visse medlemsstater. Desuden har vindyrkning og handel med formeringsmateriale, jf. del III i bilaget, et ubetydeligt økonomisk omfang i visse medlemsstater. De tre arter, der er anført i del IV i bilaget, er heller ikke vigtige til skovbrugsformål i visse medlemsstater.
(3)
Så længe disse betingelser stadig gælder, bør de relevante medlemsstater fritages for forpligtelsen til at anvende betingelserne i direktiv 66/401/EØF, 66/402/EØF, 68/193/EØF, 1999/105/EF og 2002/57/EF på de pågældende arter og former for materiale.
(4)
De i denne beslutning fastsatte foranstaltninger bør ikke berøre bestemmelserne i Kommissionens forordning (EF) nr. 2199/2003 af 16. december 2003 om overgangsbestemmelser for anvendelse i 2004 af Rådets forordning (EF) nr. 1259/1999 for så vidt angår den generelle arealbetalingsordning i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (6).
(5)
De i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -
VEDTAGET FØLGENDE BESLUTNING:
Artikel 1
1. De medlemsstater, der er anført i del I i bilaget til denne beslutning fritages hermed for forpligtelsen til at anvende direktiv 66/401/EØF, med undtagelse af artikel 14, stk. 1, på de arter, der er anført i første kolonne i skemaet.
2. De medlemsstater, der er anført i del II i bilaget til denne beslutning fritages hermed for forpligtelsen til at anvende direktiv 66/402/EØF, med undtagelse af artikel 14, stk. 1, og i Letlands tilfælde også med undtagelse af artikel 19, stk. 1, for så vidt angår majs, på de arter, der er anført i første kolonne i skemaet.
3. De medlemsstater, der er anført i del III i bilaget til denne beslutning fritages hermed for forpligtelsen til at anvende direktiv 68/193/EØF, med undtagelse af artikel 12 og 12a, på de arter, der er anført i første kolonne i skemaet.
4. De medlemsstater, der er anført i del IV i bilaget til denne beslutning fritages hermed for forpligtelsen til at anvende direktiv 1999/105/EF, med undtagelse af artikel 17, stk. 1, på de arter, der er anført i første kolonne i skemaet.
5. De medlemsstater, der er anført i del V i bilaget til denne beslutning fritages hermed for forpligtelsen til at anvende direktiv 2002/57/EØF, med undtagelse af artikel 17, stk. 1, og i Maltas tilfælde også med undtagelse af artikel 9, stk. 1, for så vidt angår solsikker, på de arter, der er anført i første kolonne i skemaet.
Artikel 2
Denne beslutning er rettet til Den Tjekkiske Republik, Republikken Estland, Republikken Cypern, Republikken Letland, Republikken Litauen, Republikken Malta og Republikken Polen.
Udfærdiget i Bruxelles, den 8. marts 2005.

Labels: 17
3
6
18
15